pythainlp/thai-wiki-dataset-v4 huggingface dataset:
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

การเลือกตั้งสมาชิกสภาผู้แทนราษฎรจังหวัดสกลนคร พ.ศ. 2548 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 7 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม.
ผลการเลือกตั้งแบบบัญชีรายชื่อ (รวมทั้งจังหวัดสกลนคร).
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ไทยรักไทย</td>
<td style="width:100px;border-left:solid 1px silver;border-right:solid 1px silver;">#E30613; width:82.47%; overflow:hidden">  </td>
<td colspan="2" style="padding-left:0.4em;padding-right:0.4em" align="right">82.47%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">มหาชน</td>
<td style="width:100px;border-left:solid 1px silver;border-right:solid 1px silver;">#CD5C5C; width:4.59%; overflow:hidden">  </td>
<td colspan="2" style="padding-left:0.4em;padding-right:0.4em" align="right">4.59%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ชาติไทย</td>
<td style="width:100px;border-left:solid 1px silver;border-right:solid 1px silver;">#E90080; width:3.82%; overflow:hidden">  </td>
<td colspan="2" style="padding-left:0.4em;padding-right:0.4em" align="right">3.82%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">9.12%</td>
</tr>
</table>
</td></tr></table>
ผลการเลือกตั้งแบบแบ่งเขต.
เขตเลือกตั้งที่ 1.
ประกอบไปด้วยอำเภอเมืองสกลนคร (ยกเว้นตำบลโคกก่อง ตำบลม่วงลาย ตำบลดงชน และตำบลเหล่าปอแดง)
เขตเลือกตั้งที่ 2.
ประกอบไปด้วยอำเภอเมืองสกลนคร (เฉพาะตำบลโคกก่อง ตำบลม่วงลาย ตำบลดงชน และตำบลเหล่าปอแดง) อำเภอกุสุมาลย์ อำเภอโพนนาแก้ว อำเภอโคกศรีสุพรรณ และอำเภอเต่างอย
เขตเลือกตั้งที่ 3.
ประกอบไปด้วยอำเภอพรรณานิคม (ยกเว้นตำบลช้างมิ่ง) อำเภอกุดบาก อำเภอภูพาน และอำเภออากาศอำนวย (เฉพาะตำบลโพนแพงและตำบลบะหว้า)
เขตเลือกตั้งที่ 4.
ประกอบไปด้วยอำเภอพังโคน อำเภอวาริชภูมิ อำเภอส่องดาว อำเภอนิคมน้ำอูน และอำเภอพรรณานิคม (เฉพาะตำบลช้างมิ่ง)
เขตเลือกตั้งที่ 5.
ประกอบไปด้วยอำเภอสว่างแดนดิน และอำเภอเจริญศิลป์ (เฉพาะตำบลโคกศิลา)
เขตเลือกตั้งที่ 6.
ประกอบไปด้วยอำเภอวานรนิวาส และอำเภอเจริญศิลป์ (ยกเว้นตำบลโคกศิลา)
เขตเลือกตั้งที่ 7.
ประกอบไปด้วยอำเภอบ้านม่วง อำเภอคำตากล้า และอำเภออากาศอำนวย (ยกเว้นตำบลโพนแพงและตำบลบะหว้า)
เขาอกทะลุ

เขาอกทะลุ เป็นเขาในตำบลคูหาสวรรค์ อำเภอเมืองพัทลุง จังหวัดพัทลุง ชาวพัทลุงเชื่อกันว่าเป็นภูเขาศักดิ์สิทธิ์และเปรียบเสมือนเสาหลักเมือง ทางราชการได้นำภาพเขาอกทะลุและเจดีย์บนยอดเขาทำเป็นตราสัญลักษณ์ของจังหวัดพัทลุง 
เขาอกทะลุเป็นเขาหินปูน เขามีความสูง 250 เมตร มีบันไดสำหรับขึ้นยอดเขาเพื่อชมทิวทัศน์ของเมืองพัทลุง มีความยาวประมาณ 2 กิโลเมตร ส่วนกว้างที่สุดประมาณ 1 กิโลเมตร บริเวณตรงกลางเกือบถึงตอนปลายของยอดเขา มีโพรงขนาดใหญ่ขนาดเส้นผ่านศูนย์กลางราว 10 เมตร จึงเป็นที่มาของชื่อเขา พื้นที่เชิงเขามีประชาชนอยู่อาศัยและใช้เป็นพื้นที่เกษตรกรรม ด้านทิศตะวันตกและทิศเหนือมีลำคลองไหลผ่าน เรียกว่า คลองโรงตรวน ด้านใต้ของภูเขามีคลองตำนานไหลผ่านเขาอกทะลุ
แหล่งโบราณคดี.
เขาอกทะลุยังเป็นแหล่งโบราณคดีที่สำคัญของจังหวัดภายในถ้ำต่าง ๆ บนเขามีการค้นพบพระพิมพ์ดินดิบศิลปะศรีวิชัย (พุทธศตวรรษที่ 12–13) จำนวนมาก
สรุปเหรียญโอลิมปิกเยาวชนฤดูหนาว 2024

สรุปเหรียญโอลิมปิกเยาวชนฤดูหนาว 2024 เป็นรายชื่อประเทศที่ได้รับเหรียญรางวัลจากการแข่งขันกีฬาโอลิมปิกเยาวชนฤดูหนาว 2024 ณ จังหวัดคังว็อน ประเทศเกาหลีใต้ ตั้งแต่วันที่ 19 มกราคม ถึง 1 กุมภาพันธ์ ค.ศ. 2024
ตารางสรุปเหรียญ.
ด้านล่างนี้เป็นตารางสรุปเหรียญโอลิมปิกเยาวชนฤดูหนาว 2024 ตามการนับเหรียญของคณะกรรมการโอลิมปิกสากล อันดับเหล่านี้เรียงตามจำนวนเหรียญทองที่คณะกรรมการโอลิมปิกแห่งชาติได้รับ จำนวนเหรียญเงินจะถูกพิจารณาเป็นลำดับถัดไป และสุดท้ายเป็นจำนวนเหรียญทองแดง หากเท่ากันทั้งเหรียญทอง เงินและทองแดง จะมีการให้อันดับเท่ากันและจะลงรายการตามตัวอักษรตามรหัสประเทศคณะกรรมการโอลิมปิกสากล แม้คณะกรรมการโอลิมปิกสากลจะให้สารสนเทศข้างต้นนี้ แต่คณะกรรมการฯ เองไม่ได้รับรองหรืออนุมัติระบบจัดอันดับใด ๆ
<onlyinclude>
</onlyinclude>
กีฬาสกีกระโดดไกลในโอลิมปิกเยาวชน

กีฬาสกีกระโดดไกล เป็นหนึ่งในชนิดกีฬาที่จัดแข่งขันในกีฬาโอลิมปิกเยาวชนฤดูหนาว โดยจัดการแข่งขันครั้งแรกตั้งแต่โอลิมปิกเยาวชนฤดูหนาว 2012 ที่เมืองอินส์บรุค ประเทศออสเตรีย
"ณ โอลิมปิกเยาวชนฤดูหนาว 2020"
สเตฟาโน เบล็อตติ

สเตฟาโน เบล็อตติ (เกิด 23 กรกฎาคม พ.ศ. 2547) เป็นนักกีฬากระโดดน้ำที่ลงแข่งขันระดับนานาชาติให้กับประเทศอิตาลี ผลงานล่าสุดของเขาคือ อันดับที่หนึ่งจากรายการสปริงบอร์ดซิงโครไนซ์ 3 เมตร ชาย ในการแข่งขันกระโดน้ำเยาวชนชิงแชมป์โลก 2022 เขาแข่งขันรายการแพลตฟอร์ม 10 เมตร สปริงบอร์ด 1 เมตร สปริงบอร์ด 3 เมตร ซิงโครไนซ์ 3 เมตร และประเภททีม เขาได้เหรียญทองร่วมกับ มัตเตโอ ซานโตโร
ในการแข่งขันกระโดดน้ำแบบซิงโครไนซ์ 3 เมตร และเหรียญเงินในรายการสปริงบอร์ด 1 เมตร ในการแข่งขันเยาวชนชิงแชมป์ยุโรป (บูคาเรสต์) และเยาวชนชิงแชมป์โลก (มอนทรีออล) ปี ค.ศ. 2022 ปัจจุบันสเตฟาโน เบล็อตติเป็นนักกีฬาของสโมสรฟิอัมเม จิอัล
เคโตะ นากามูระ

เคย์โตะ นากามูระ (เกิด 28 กรกฎาคม ค.ศ. 2000) เป็นนักฟุตบอลอาชีพชาวญี่ปุ่น ซึ่งเล่นให้กับสตาดเดอแร็งส์ในลีกเอิง และทีมชาติญี่ปุ่น เขาเล่นตำแหน่งปีกซ้าย หรือกองหน้า
ระดับสโมสร.
นากามูระเข้าร่วมทีมกัมบะ โอซากะ โดยย้ายจากมิตซูบิชิ โยวะในคันโตซอคเกอร์ลีกก่อนเจลีก ดิวิชัน 1 ฤดูกาล 2018 เขาเปิดตัวทีมชุดใหญ่เมื่ออายุ 17 ปีในวันที่ 24 กุมภาพันธ์ 2018 ในบ้านที่พ่ายแพ้ 2–3 ให้กับนาโงยะ แกรมปัส โดยลงมาแทนที่ ฮวัง อึย-โจ ในนาทีที่ 69 และ 10 นาทีต่อมา เขาส่งบอลให้ชุน นางาซาวะ โหม่งทำประตูตีเสมอ 2–2
 "ณ วันที่ 2 มกราคม ค.ศ. 2024"
วีวี วีราเวนโต

วีวี วีราเวนโต  เป็นการ์ตูนทีวีแอนิเมชันของประเทศบราซิล ออกอากาศทางช่องดิสคัฟเวอรีคิดส์ สร้างโดย อาเล อาเบรว ฉายตอนแรกเมื่อวันที่ 2 ธันวาคม พ.ศ. 2560
เบลอเดอตาแวร์นีเย

เบลอเดอตาแวร์นีเย  หรือ แทเวอร์เนียร์บลู  เป็นเพชรขนาดยักษ์ สีน้ำเงิน ซึ่งพ่อค้าชาวฝรั่งเศสนาม ฌ็อง-บาติสต์ ตาแวร์นีเย  นำมาจากประเทศอินเดียมาขายให้แก่พระเจ้าหลุยส์ที่ 14 แห่งฝรั่งเศส และภายหลังถูกโจรกรรมไปใน ค.ศ. 1792 ช่วงการปฏิวัติฝรั่งเศส ปัจจุบันเชื่อว่าถูกตัดแบ่งออกเป็นชิ้นเล็กชิ้นน้อยเพื่ออำพรางอัตลักษณ์ และกระจัดกระจายอยู่ตามที่ต่าง ๆ หนึ่งในชิ้นส่วนดังกล่าวเชื่อกันว่าได้แก่เพชรโฮป
ตัวเพชรดั้งเดิมหนัก 112 3/16 กะรัตฝรั่งเศสโบราณ ฌ็อง-บาติสต์ ตาแวร์นีเย พ่อค้าชาวฝรั่งเศส ขายเพชรนี้ให้แก่พระเจ้าหลุยส์ที่ 14 โดยได้รับค่าตอบแทนเป็นเงินสดและบรรดาศักดิ์ เพชรได้รับการนำไปประดับไว้บนเข็มกลัดอกเมื่อ ค.ศ. 1674 ต่อมาใน ค.ศ. 1715 ได้รับการนำไปประดับไว้บนเข็มอิสริยาภรณ์ขนแกะทองคำ เข็มอิสริยาภรณ์ดังกล่าว พร้อมทั้งเพชรนี้ ได้รับการบรรจุเข้าเป็นหนึ่งในเครื่องอัญมณีประจำราชาธิปไตยฝรั่งเศสเมื่อ ค.ศ. 1749 ต่อมาใน ค.ศ. 1775 พระเจ้าหลุยส์ที่ 15 แห่งฝรั่งเศส รับสั่งให้ถอดเพชรนี้ออกจากเข็มอิสริยาภรณ์ และให้ฌ็อง ปีโต  ช่างเพชรหลวง เจียระไนกลายเป็นเพชร 68 กะรัต ตั้งชื่อใหม่ว่า เบลอเดอฟร็องส์  จากนั้น เพชรจึงได้รับการบรรจุกลับเข้าเป็นหนึ่งในเครื่องอัญมณีประจำราชาธิปไตย
ใน ค.ศ. 1792 ระหว่างชุลมุนในช่วงการปฏิวัติฝรั่งเศส มีผู้โจรกรรมเพชรเบลอเดอฟร็องส์นี้ไป เชื่อกันว่า เพชรถูกตัดออกเป็นชิ้นย่อยเพื่อปกปิดอัตลักษณ์ และหนึ่งในชิ้นเหล่านั้นคือเพชรโฮป หนัก 45.52 กะรัต ความเชื่อนี้เป็นที่ยอมรับของนักประวัติศาสตร์และนักอัญมณีมายาวนาน และใน ค.ศ. 2005 มีงานวิจัยสนับสนุนความเชื่อดังกล่าว โดยใช้วิทยาการสมัยใหม่จำลองภาพ 3 มิติขึ้น
นอกจากเพชรโฮปแล้ว เชื่อกันว่า อีกชิ้นส่วนหนึ่งของเพชรเบลอเดอฟร็องส์ได้แก่เพชรซึ่งจักรพรรดินีมาเรีย พระมเหสีของจักรพรรดิปัฟเวลที่ 1 แห่งรัสเซีย ทรงนำไปประดับไว้บนพระธำมรงค์ และต่อมาใน ค.ศ. 1860 ทายาทของพระนางโอนให้แก่กองทุนเพชรแห่งรัสเซีย ปัจจุบันเก็บรักษาไว้ที่พระราชวังอะเล็กซานเดอร์
โนริโกะ ชิบาซากิ

โนริโกะ ชิบาซากิ (; โรมาจิ: "Shibasaki Noriko", 14 กันยายน 1991 –) เป็นนักพากย์หญิงชาวญี่ปุ่น เกิดที่โตเกียว ส่วนสูง 151 ซม. สังกัดโปรโมชันเมาซู เคยเป็นสังกัดโองิโปร THE NEXT
ช็อง กา-รัม

ช็อง กา-รัม (เกาหลี: ; เกิด 23 กุมภาพันธ์ 1993) เป็นนักแสดงชาวเกาหลีใต้ มีชื่อเสียงจากบทบาทในภาพยนตร์เรื่อง "โฟร์ตเพลซ" (2016) และ"เดอะโพเอ็ตแอนด์เดอะบอย" (2017) เขายังเป็นที่รู้จักในบทบาททางละครโทรทัศน์เช่น "แสตนด์บาย" (2012), "มิสเทรสส์" (2018), "วันที่ดอกไม้เบ่งบาน" (2019) และ"แอปเลิฟเตือนรัก" (2019)
ชีวิตส่วนตัว.
ช็อง กา-รัมเข้ารับราชการทหารในวันที่ 12 ตุลาคม ค.ศ. 2020 และปลดประจำการแล้วเมื่อวันที่ 11 เมษายน ค.ศ. 2022
มาเรียดีบี

มาเรียดีบี (MariaDB) เป็นระบบจัดการฐานข้อมูลเชิงสัมพันธ์ (RDBMS) ที่ แยกส้อมมาจาก MySQL ที่พัฒนาโดยชุมชนและได้รับการสนับสนุนในเชิงพาณิชย์ โดยมีจุดประสงค์เพื่อให้ยังคงเป็นซอฟต์แวร์เสรีและโอเพนซอร์ส ภายใต้ สัญญาอนุญาตสาธารณะทั่วไปของกนู การพัฒนานำโดยนักพัฒนาดั้งเดิมของ MySQL บางส่วน ซึ่งแยกส้อมออกมาเนื่องจากความกังวลเรื่องการเข้าซื้อกิจการ โดย ออราเคิลคอร์ปอเรชัน ในปี 2009
ผู้พัฒนาตั้งใจให้ MariaDB มีความเข้ากันได้ในระดับสูงกับ MySQL โดยเฉพาะอย่างยิ่งคือมี API และคำสั่งต่าง ๆ ที่เหมือนกับ MySQL ทุกประการ ทำให้ในหลายกรณีสามารถแทนที่ MySQL แบบดรอปอินได้ อย่างไรก็ตาม คุณสมบัติใหม่กำลังแตกต่างออกไป เช่น เอ็นจิ้นการจัดเก็บข้อมูลใหม่ เช่น Aria, ColumnStore และ MyRocks
หัวหน้านักพัฒนา/CTO คือ Michael "Monty" Widenius หนึ่งในผู้ก่อตั้ง MySQL AB และเป็นผู้ก่อตั้ง Monty Program AB เมื่อวันที่ 16 มกราคม 2008 MySQL AB ประกาศว่าตกลงที่จะเข้าซื้อกิจการโดยซันไมโครซิสเต็มส์ในราคาประมาณ 1 พันล้านดอลลาร์ การเข้าซื้อกิจการเสร็จสิ้นเมื่อวันที่ 26 กุมภาพันธ์ 2008 ในปีถัดมา ซันถูกซื้อโดยออราเคิลคอร์ปอเรชัน MariaDB ตั้งชื่อตามลูกสาวคนเล็กของ Widenius ชื่อ Maria (MySQL ตั้งชื่อตามลูกสาวอีกคนของเขา My)
บิบลิโอบูร์โร

บิบลิโอบูร์โร  หรือ ห้องสมุดลา เป็นห้องสมุดเดินทางที่แบ่งปันหนังสือให้แก่ผู้อุปถัมภ์จากหลังลาสองตัว ที่ชื่ออัลฟาและเบโต โครงการนี้ได้รับการทำให้เกิดขึ้นในลาโกลเรีย ประเทศโคลอมเบีย โดยลุยส์ โซเรียโน และบิบลิโอบูร์โรดำเนินงานภายในเทศบาลกลางของจังหวัดมักดาเลนา บนฝั่งแคริบเบียนของประเทศโคลอมเบีย
โซเรียโนเริ่มหลงใหลการอ่านตั้งแต่ยังเป็นเด็ก และได้รับวุฒิการศึกษาระดับวิทยาลัยสาขาวรรณกรรมสเปนหลังจากเรียนกับอาจารย์ที่ไปเยี่ยมหมู่บ้านของเขาเดือนละสองครั้ง โซเรียโนเป็นครูโรงเรียนประถมโดยอาชีพ โดยได้พัฒนาแนวคิดนี้หลังจากได้เห็นความสามารถการอ่านของนักเรียนโดยตรง ซึ่งส่วนใหญ่เคยผ่านความขัดแย้งในชีวิตอย่างมากตั้งแต่อายุยังน้อย โครงการนี้เริ่มต้นในช่วงปลายคริสต์ทศวรรษ 1990 โดยโซเรียโนได้ไปยังชุมชนในพื้นที่ห่างไกลจากทะเลแคริบเบียนของประเทศโคลอมเบียพร้อมห้องสมุดเคลื่อนที่ ซึ่งเริ่มต้นด้วยหนังสือ 70 เล่ม
โซเรียโนได้เขียนถึงฆวน กอสซาอิน ผู้เป็นนักข่าวและนักเขียนชาวโคลอมเบีย หลังจากที่ได้ยินเขาอ่านข้อความที่ตัดตอนมาจากนวนิยายเรื่อง"บัลลาดของมาริอา อับดาลา" ("La balada de María Abdala") ในรายการวิทยุ โดยโซเรียโนขอให้กอสซาอินทำสำเนาหนังสือของเขาเพื่อแบ่งปันในบิบลิโอบูร์โร โดยมีรายละเอียดที่กอสซาอินออกอากาศในรายการวิทยุของเขา กระแสตอบรับดังกล่าวทำให้เกิดการบริจาคหนังสืออย่างล้นหลาม และในไม่ช้าการเก็บรวบรวมของโซเรียโนก็ขยายเป็น 4,800 เล่ม ทั้งนี้ เมื่อเดือนพฤศจิกายน ค.ศ. 2009 อาคารห้องสมุดที่อยู่ติดกับบ้านของโซเรียโนได้รับทุนสนับสนุนบางส่วนจากการบริจาคจากสาธารณชนแล้วเสร็จ และได้เปิดเป็นห้องสมุดแห่งแรกในลาโกลเรีย ผู้อำนวยการห้องสมุดชุมชนยังจัดหาเงินทุนเพิ่มเติม ซึ่งอยู่ห่างจากชายฝั่งทะเลแคริบเบียนในซันตามาริอาเกือบ โดยจ้างโซเรียโนในฐานะพนักงานสาขาย่อยเพื่อแบ่งปันส่วนหนึ่งของงบประมาณประจำปีจำนวน 7,000 ดอลลาร์สหรัฐ
เรื่องราวการผจญภัยสำหรับเด็กยังคงเป็นหนึ่งในรายการยอดนิยมที่สุดที่แบ่งปันโดยบิบลิโอบูร์โร และนอกเหนือจากเล่มสารานุกรม, นวนิยาย รวมถึงตำราทางการแพทย์แล้ว รายการอื่น ๆ ที่แบ่งปันโดยบิบลิโอบูร์โรยังรวมถึงนิทานสัตว์เรื่อง"อนาคอนดา" ("Anaconda") ของโอราซิโอ กีโรกา, พจนานุกรมภาษาสเปนของราชบัณฑิตยสถานสเปน ("Diccionario de la lengua española de la Real Academia Española") และหนังสือภาพการเดินทางของบริษัท"ไทม์–ไลฟ์" จำนวนหนึ่ง หนังสือที่สูญหายจากการเก็บรวบรวมนี้ประกอบด้วยคู่มือเพศศึกษา และสำเนานวนิยาย ค.ศ. 1989 เรื่อง"เหมือนน้ำสำหรับช็อกโกแลต" ("Como agua para chocolate") ของเลารา เอสกุยเบล ซึ่งผู้ยืมทั้งสองเล่มไม่ได้ส่งคืน ส่วนสำเนานวนิยาย ค.ศ. 1990 เรื่อง"บรีดา" ("Brida") ของเปาลู กูเวลยู ถูกโจรขโมยไป ซึ่งได้มัดโซเรียโนหลังจากพยายามปล้นเขาและพบว่าเขาไม่มีเงิน
อนึ่ง การ์โลส เรนดอน ซิปาเกาตา ผู้สร้างภาพยนตร์สารคดีชาวโคลอมเบียได้สร้างภาพยนตร์ที่บอกเล่าเรื่องราวของโซเรียโนและบิบลิโอบูร์โร
ในเดือนมิถุนายน ค.ศ. 2012 โซเรียโนถูกตัดขาหลังจากเกิดอุบัติเหตุที่เกี่ยวข้องกับลาของเขาตัวหนึ่ง แต่ในเดือนมกราคม ค.ศ. 2013 เขายังคงมุ่งมั่นในการทำงานต่อไป
คลองปากประ

คลองปากประ เป็นคลองในจังหวัดพัทลุง มีต้นน้ำเกิดจากเขาไม่มีชื่อในอำเภอศรีบรรพต ไหลเป็นเส้นแบ่งเขต อำเภอศรีบรรพต กับอำเภอป่าพะยอม และอำเภอควนขนุน กับอำเภอป่าพะยอม วกเข้าอำเภอควนขนุน แล้วไหลเป็นเส้นแบ่งเขตอำเภอควนขนุนกับอำเภอเมืองพัทลุง จนไปลงทะเลสาบสงขลา คลองมีความยาว 61 กิโลเมตร
ชื่อของคลองเรียกแตกต่างกันไป โดยในช่วงต้นน้ำมีชื่อเรียกว่า คลองตลิ่งชัน คลองปันแต และคลองกระถิน ส่วนปากน้ำเรียก "ปากประ" เนื่องจากในสมัยก่อนบริเวณนี้เป็นปากน้ำที่มีปลาชุกชุม จึงมีชื่อว่า "ปากปลา" ต่อมาคงเรียกเพี้ยนกันไป
ชาวบ้านชุมชนคลองปากประมีการทำประมงพื้นบ้านในรูปแบบของการยกยอยักษ์ที่มีลักษณะเป็นยอขนาดใหญ่ มีรูปร่างสามเหลี่ยม มุมทั้งสี่ยึดโยงกับไม้รวกหรือไม้ไผ่ ซึ่งนิยมยกกันในช่วงเช้าหรือเย็น
คัง แท-จู

คัง แท-จู (เกิด 19 พฤษภาคม พ.ศ. 2538) เป็นนักแสดงและนายแบบชาวเกาหลีใต้ เริ่มต้นอาชีพจากการเป็นนายแบบโฆษณา คังรับบทสนับสนุนในละครโทรทัศน์เรื่อง "" (2020) และ "Hello, Me!" (2021) คังออดิชั่นสำหรับบทบาท Kopino Boxer ในภาพยนตร์เรื่อง "The Childe" (2022) ซึ่งกำกับโดย พัก ฮุน-จ็อง ทำให้เขาได้รับรางวัลนักแสดงหน้าใหม่ยอดเยี่ยมจาก #เปลี่ยนทาง
อาคอร์ดา, การ์ลู!

อาคอร์ดา, การ์ลู!  เป็นการ์ตูนทีวีแอนิเมชันของประเทศบราซิล สร้างโดย จูเลียนู เอ็นริกู วางจำหน่ายทั่วโลกเมื่อวันที่ 6 กรกฎาคม พ.ศ. 2566 โดยเน็ตฟลิกซ์
การตอบรับ.
ในอะโดโรซีนีม่า (AdoroCinema) ให้คะแนนเฉลี่ยอยู่ที่ 3,7 จาก 5
ทรอย (ภาพยนตร์)

ทรอย  เป็นภาพยนตร์มหากาพย์สงครามอิงประวัติศาสตร์ใน ค.ศ. 2004 ที่กำกับโดยว็อล์ฟกัง เพเทอร์เซิน และเขียนบทโดย เดวิด เบนิออฟ ภาพยนตร์นี้อิงอย่างหลวม ๆ (loosely based) จาก"อีเลียด"ของโฮเมอร์ในด้านการบรรยายเรื่องราวทั้งหมดของสงครามกรุงทรอยที่ยาวนานถึงทศวรรษ ให้ย่อเหลือเพียงไม่กี่สัปดาห์ ซึ่งเป็นแค่การพิพาทระหว่างอคิลลีสกับอะกาเมมนอนในปีที่ 9 อคิลลีสนำ Myrmidons กับกองทัพกรีกที่เหลือเข้าโจมตีนครทรอยที่ป้องกันโดยกองทัพโทรจันของเฮกเตอร์ ตอนท้ายของภาพยนตร์ (การปล้มสะดมทรอย) ไม่ได้นำมาจาก "อีเลียด" แต่มาจาก "Posthomerica" ของ Quintus Smyrnaeus เนื่องจาก "อีเลียด" สิ้นสุดที่การเสียชีวิตและพิธีศพของเฮกเตอร์
"ทรอย" ทำรายได้มากกว่า 497 ล้านดอลลาร์ทั่วโลก ทำให้เป็นภาพยนตร์ที่มีรายได้สูงเป็นอันดับ 60 ในช่วงที่เผยแพร่ อย่างไรก็ตาม กลับมีเสียงวิจารณ์ผสม โดยนักวิจารณ์ชื่นชมในด้านความบันเทิงและการแสดงของพิตต์และบานา แต่วิจารณ์ในด้านเนื้อเรื่องที่ถือว่าไม่ให้เกียรติต่อ "อีเลียด" ภาพยนตร์นี้ได้เข้าชิงงานประกาศผลรางวัลออสการ์ ครั้งที่ 77 สาขาการออกแบบเครื่องแต่งกายดีเด่น และเป็นภาพยนตร์ที่มีรายได้สูงเป็นอันดับ 8 ในปี 2004
เปร์ลิมป์ส

เปร์ลิมป์ส  เป็นภาพยนตร์แอนิเมชันบราซิลที่ออกฉายใน พ.ศ. 2565 ผลิตโดย โกลบู ฟิลเมส, บูริที ฟิลเมส กลูบ และโซนี่ พิคเจอร์ส รีลีสซิ่ง อินเตอร์เนชั่นแนล กำกับโดย อาเล อาเบรว และแสดงนำโดย โลเรนโซ ทารันเตลลี่, จูลีย เบนิเต, สเตนิโอ การ์เซีย, นิล มาร์คอนเดส และโรซา โรซาห์
การตอบรับ.
คำวิจารณ์.
ในโอเมเลเต (Omelete) ให้คะแนนเฉลี่ยอยู่ที่ 4 จาก 5 ในอะโดโรซีนีม่า (AdoroCinema) ให้คะแนนเฉลี่ยอยู่ที่ 4 จาก 5
เขตวั่นหลี่

เขตวั่นหลี่  เป็นเขตหนึ่งที่ตั้งอยู่ทางตอนเหนือของนครซินเป่ย์ (หรือนครไทเปใหม่) ภาคเหนือของประเทศไต้หวัน วั่นหลี่เป็นสถานที่ท่องเที่ยวยอดนิยมและเป็นที่ตั้งของอุทยานธรณีเหย่หลิ่ว มีแหลมเหย่หลิ่ว และ "หินเศียรราชินี" (The "Queen's Head) ซึ่งเป็นสัญลักษณ์อย่างหนึ่งของไต้หวันและเป็นสัญลักษณ์อย่างไม่เป็นทางการของเขตนี้ด้วย นอกจากนี้ยังมีพื้นที่บ่อน้ำพุร้อนจินชานวั่นหลี่ ซึ่งตั้งอยู่ใกล้กับเขตจินชานที่อยู่ติดกัน
ประวัติศาสตร์.
หมู่บ้านหม่าซู่  หรือในภาษาบาซายเรียก Masu เป็นที่อยู่อาศัยของชาวพื้นเมืองไต้หวันก่อนที่จะมีการตั้งอาณานิคมของยุโรป พื้นที่แห่งนี้ตกอยู่ภายใต้การควบคุมของชาวสเปนเป็นครั้งแรก ซึ่งต่อมาถูกชาวดัตช์ขับไล่ออกไป และพื้นที่ก็เริ่มถูกพัฒนาเมื่อชาวฮกเกี้ยนเข้ามาทำประมง
เจิ้ง เฉิงกง ขุนพลจักรวรรดิหมิง ยกพลขึ้นบกที่วั่นหลี่ใน ค.ศ. 1661 เพื่อขับไล่ชาวดัตช์ออกจากฐานที่มั่นทางตอนเหนือ ในขณะที่ป้อมปราการหลักในไถหนานถูกปิดล้อม
ใน ค.ศ. 1683 หลังจากที่ราชวงศ์ชิงพิชิตไต้หวันได้สำเร็จ พื้นที่ดังกล่าวก็ถูกรวมอยู่ในอำเภอจูหลัวของมณฑลฝูเจี้ยน ใน ค.ศ. 1875 เป็นส่วนหนึ่งของจินเปาหลีเป่า (金包里堡, Kimpauli) กิ่งจังหวัดจีหลง (基隆支廳)
เมื่อญี่ปุ่นเข้าควบคุมเกาะแห่งนี้ใน ค.ศ. 1895 วั่นหลี่ (หรือที่ชาวญี่ปุ่นเรียกว่า "บันริ") ก็กลายเป็นส่วนหนึ่งของกิ่งจังหวัดคีรุง ในจังหวัดไทโฮกุ ต่อมาเมื่อ ค.ศ. 1901 ได้มีการปรับโครงสร้างการปกครองโดยได้แบ่งจังหวัดไทโฮกุออกเป็นจังหวัดเล็ก ๆ โดยบันริได้กลายเป็นส่วนหนึ่งของกิ่งจังหวัดคิมโปริ (Kimpauli) ในจังหวัดคีรุง  แต่เมื่อ ค.ศ. 1909 ก็ได้ยุบรวมเข้ากับจังหวัดไทโฮกุ  จนกระทั่งสาธารณรัฐจีนเข้าควบคุมการปกครองของไต้หวันหลังสิ้นสุดสงครามโลกครั้งที่สอง จังหวัดไทโฮกุได้กลายเป็นเทศมณฑลไทเป และหมู่บ้านบันริก็ได้กลายเป็นตำบลวั่นหลี่
ภูมิศาสตร์.
วั่นหลี่มีอาณาเขตติดต่อดังนี้ ทิศตะวันตกเฉียงเหนือติดกับเขตจินชานของนครซินเป่ย์ ทิศตะวันออกเฉียงเหนือติดกับมหาสมุทรแปซิฟิก และทิศตะวันออกติดกับเขตอานเล่อและเขตชีตู่ของนครจีหลง ทิศใต้ติดกับเขตซี่จื่อของนครซินเป่ย์ และทิศตะวันตกเฉียงใต้ติดกับเขตชื่อหลินของนครไทเป
ภูมิประเทศของเขตวั่นหลี่ประกอบด้วยแนวชายฝั่งมหาสมุทรแปซิฟิกที่เต็มไปด้วยหิน และพื้นที่ตอนในของแผ่นดินเป็นป่าและเป็นภูเขา
การปกครอง.
ก่อนหน้านี้วั่นหลี่เคยมีสถานะเป็นตำบลหนึ่งของเทศมณฑลไทเป หลังจากที่เทศมณฑลไทเปได้รับการยกฐานะเป็นนครซินเป่ย์ หรือนครไทเปใหม่ เมื่อวันที่ 25 ธันวาคม ค.ศ. 2010 ทำให้วั่นหลี่มีสถานะเป็นเขตหนึ่งของนครซินเป่ย์ เขตวั่นหลี่แบ่งย่อยออกเป็น 10 หมู่บ้าน ได้แก่
<templatestyles src="Div col/styles.css"/>
ก่อนที่จะมีการยกฐานะเทศมณฑลไทเปเป็นนครซินเป่ย์ใน ค.ศ. 2010 นายกเทศมนตรีตำบลวั่นหลี่นั้นได้มาจากการเลือกตั้ง แต่ปัจจุบันมีฐานะเป็นเขตหนึ่งของนครซินเป่ย์ และผู้บริหารเขตมาจากการแต่งตั้งจากนายกเทศมนตรีนครซินเป่ย์
เศรษฐกิจ.
เศรษฐกิจที่สำคัญของวั่นหลี่คือ อุตสาหกรรมปู ทางเทศบาลนครซินเป่ย์ได้ก่อตั้งแบรนด์ปูวั่นหลี่ (萬里蟹, "วั่นหลี่เซี่ย") เมื่อ ค.ศ. 2012 เพื่อเพิ่มมูลค่าสินค้า
มหัศจรรย์รักแดนดอกท้อ

มหัศจรรย์รักแดนดอกท้อ (จีน: 與卿書) เป็นละครโทรทัศน์ผ่านสัญญาณต่อเนื่องจีน นำแสดงโดยหวง อี้และหวัง หง-อี้ออกอากาศตอนแรกในวันที่ 14 กุมภาพันธ์ 2023
ทางแมงโก้ทีวีในเวลา 18:00 น.(เวลามาตรฐานจีน)ออกอากาศถึงวันที่ 2 มีนาคม 2023
เรื่องย่อ.
จั่วจิงหลุน ซื่อจื่อ แห่งเหยาโจว ได้เดินทางไปรับตำแหน่งผู้บัญชาการเมืองเหยาโจวระหว่างการเดินทางเขาได้พัดหลงเข้าไปในป่าลึกอยู่ๆก็ไปผุดขึ้นมากลางน้ำพุศักดิ์สิทธิ์ในหมู่บ้านที่เต็มไปด้วยดอกท้อเบ่งบาน เขาได้พบกับหลิวชิงชิง ผู้นำหญิงของหมู่บ้าน เขาเกือบจะเอาชีวิตไม่รอดจากกฎแข็งของหมู่บ้านที่ผู้ใดภายนอกเข้ามาต้องถูกสังหารแต่เพราะได้เธอช่วยเอาไว้จึงรอดพ้นมาได้ ทำให้เขาทั้งสองตกหลุมรักกัน ระหว่างนั้นเขาพยายามหาทางออกจากหมู่บ้านเพื่อกลับไปรับตำแหน่งที่ได้รับมอบหมายปกป้องบ้านเมืองดูแลประชาชน
ยูกิ ทานากะ

ยูกิ ทานากะ (; โรมาจิ: "Tanaka Yuki", เกิด 26 มิถุนายน 1998 –) เป็นนักพากย์หญิงชาวญี่ปุ่น เกิดที่โตเกียว สังกัดฮิราตะออฟฟิศ ส่วนสูง 163 ซม.
เป็นสมาชิกวงนักพากย์ NOW ON AIR และ Kleissis
นีโคไล เครสตินสกี

นีโคไล นีโคลาเยวิช เครสตินสกี (13 ตุลาคม ค.ศ. 1883 – 15 มีนาคม ค.ศ. 1938) เป็นนักปฏิวัติและนักการเมืองสายบอลเชวิคโซเวียต ผู้ซึ่งดำรงตำแหน่งเลขาธิการผู้เชื่อถือได้แห่งพรรคคอมมิวนิสต์แห่งสหภาพโซเวียต
เครสตินสกีเกิดที่มาฆีโลว์ในครอบครัวชาวยูเครน เขาเข้าศึกษาในวิชานิติศาสตร์ที่มหาวิทยาลัยเซนต์ปีเตอส์เบิร์ก ซึ่งที่นี่เขาได้ยอมรับการเมืองสายปฏิวัติ เขาเป็นสมาชิกพรรคแรงงานสังคมประชาธิปไตยรัสเซีย (RSDLP) เมื่อ ค.ศ. 1903 และสองปีต่อมาเขาจึงให้การสนับสนุนฝ่ายบอลเชวิคของเลนินหลังจากการแตกแยกทางอุดมการณ์ภายในพรรค เครสตินสกีถูกจับกุมอยู่หลายครั้งและถูกเนรเทศไปยังเทือกเขายูรัลใน ค.ศ. 1914 ซึ่งเป็นเวลาไม่นานก่อนเกิดสงครามโลกครั้งที่หนึ่ง ภายหลังการปฏิวัติเดือนกุมภาพันธ์ ค.ศ. 1917 อันเป็นการสิ้นสุดลงของระบอบราชาธิปไตย เครสตินสกีเป็นผู้นำบอลเชวิคในเยคาเตรินบุร์กก่อนที่จะเดินทางกลับเปโตรกราด เขาได้รับตำแหน่งกรรมการราษฎรฝ่ายการคลังและได้รับเลือกเป็นส่วนหนึ่งของโปลิตบูโรชุดแรก หลังจากการเสียชีวิตของยาคอฟ สเวียร์ดลอฟ เครสตินสกีจึงเข้าดำรงตำแหน่งเป็นเลขาธิการผู้เชื่อถือได้แห่งพรรคคอมมิวนิสต์รัสเซีย
เครสตินสกีเป็นพันธมิตรกับเลออน ทรอตสกี และสนับสนุนฝ่ายค้านซ้าย ต่อมาเมื่อโจเซฟ สตาลิน ขึ้นสู่อำนาจ เครสตินสกีจึงเริ่มเสื่อมจากอํานาจและสูญเสียตําแหน่งในรัฐบาล เหลือเพียงตําแหน่งเอกอัครราชทูตโซเวียตประจําเยอรมนีเท่านั้น ในที่สุดเขาก็ปฏิเสธการต่อต้านและยอมจํานนต่อสตาลิน เครสตินสกีถูกจับใน ค.ศ. 1937 ระหว่างการกวาดล้างใหญ่ และได้รับข้อหากบฏ เขาถูกตัดสินว่ามีความผิดในการพิจารณาคดียี่สิบเอ็ดจำเลย (Trial of the Twenty-One) และประหารชีวิตใน ค.ศ. 1938
วัดกรอกสะแก

วัดกรอกสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 1 ในตำบลคลองตะเกรา อำเภอท่าตะเกียบ จังหวัดฉะเชิงเทรา มีที่ดินตั้งวัดเนื้อที่ 10 ไร่ มีที่ธรณีสงฆ์จำนวน 1 แปลง เนื้อที่ 10 ไร่ ปัจจุบันมีพระอธิการสมภพ ถาวโร ดำรงตำแหน่งเข้าอาวาส
วัดกรอกสะแกตั้งวัดเมื่อวันที่ 10 สิงหาคม พ.ศ. 2532
อาคารเสนาสนะประกอบด้วยศาลาการเปรียญ กว้าง 12.5 เมตร ยาว 28 เมตร สร้างเมื่อ พ.ศ. 2538 เป็นอาคารครึ่งตึกครึ่งไม้ หอสวดมนต์ กว้าง 4 เมตร ยาว 30 เมตร กุฏิสงฆ์จำนวน 2 หลัง ปูชนียวัตถุมีพระพุทธรูป 7 องค์ ขนาดหน้าตักกว้าง 30 นิ้ว 1 องค์ 24 นิ้ว 1 องค์ 15 นิ้ว 2 องค์ 17 นิ้ว 1 องค์ 12 นิ้ว 1 องค์ และ 8 นิ้ว 1 องค์
วัดไก่เตี้ย (อำเภอบ้านแพรก)

วัดไก่เตี้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้อย อำเภอบ้านแพรก จังหวัดพระนครศรีอยุธยา
วัดไก่เตี้ย แต่เดิมเป็นโคกกสูงพอประมาณ มีซากเจดีย์ก่อด้วยอิฐและซากปรักหักพัง กับต้นอินจันและต้นไม้อื่นปกคลุม สันนิษฐานว่าเป็นโคกวัดร้างมาตั้งแต่สมัยกรุงศรีอยุธยา บางวันเห็นฝูงไก่ป่าตัวเล็ก ๆ หรือไก่เตี้ยออกมาคุ้ยเขี่ยหากิน ต่อมามีพระภิกษุรูปหนึ่งเดินทางมาจากทางเหนือ พร้อมกับลายแทงถามหาวัดไก่เตี้ย แต่ไม่มีใครรู้จัก พอดีเจอชาวบ้านชื่อนายแจ้ง มาช่วยกันขุดขุมทรัพย์แต่นายแจ้งติดธุระอื่นลืมเสีย พอตกเย็นนึกขึ้นได้จึงไปที่โคกร้างก็ไม่พบพระภิกษุรูปนั้นแล้ว แต่ได้หลุมที่ขุดไว้และเงินที่ปากหลุม 1 ตําลึง นายแจ้งคิดได้ว่าไม่ใช่บุญกุศลของตนจึงบอกให้ชาวบ้านรู้ จน พ.ศ. 2450 นายพริ้ง ห้วงทรัพย์ ถากถางโคกวัดจนเตียนโล่ง และขุดดินเหนียวมาปั้นพระพุทธรูปปางสมาธิ 1 องค์ ต่อมาพระภิกษุรูปหนึ่งชื่อพระฉ่ำ ธุดงค์มาปักกลดบนโคกวัดร้าง เห็นพระพุทธรูปดิน จึงคิดสร้างวัด นายนิน และนางผึ้ง พานทอง ได้บริจาคที่ดินมีโฉนดอยู่ติดกับโคกวัดร้าง จำนวน 9 ไร่ 1 งาน 17 ตารางวา
วัดไก่เตี้ยตั้งวัดเมื่อ พ.ศ. 2453 ได้รับพระราชทานวิสุงคามสีมาเมื่อวันที่ 16 สิงหาคม พ.ศ. 2461 เดิมมีนามว่า วัดคลองน้อย
ภายในอุโบสถมีหลวงพ่อเหลืองเป็นพระประธาน เป็นพระพุทธรูปปางมารวิชัย มีพระพุทธบาทจำลองประดิษฐานอยู่ในมณฑป ปรางค์มีฐานกว้างด้านละ 3 เมตร สูง 4 เมตร
อาเอโรลิเนอาเดลเอสตาโดเมฆิกาโน

อาเอโรลิเนอาเดลเอสตาโดเมฆิกาโน  ดำเนินงานในชื่อ เมฆิกานาเดอาเบียซิออน  เป็นสายการบินราคาประหยัดสัญชาติเม็กซิโก ที่มีสำนักงานใหญ่และฐานการบินหลักที่ท่าอากาศยานนานาชาติเฟลิเป อังเฆเลส ในซานตาลูซิอา สายการบินก่อตั้งขึ้นในเดือนมิถุนายน ค.ศ. 2023 และดำเนินการภายใต้ชื่อ "เมฆิกานาเดอาเบียซิออน" ที่รัฐบาลเม็กซิโกได้โอนย้ายสิทธิการใช้ชื่อและทรัพย์สินของสายการบินคืนแก่รัฐในวันที่ 9 สิงหาคมของปีเดียวกัน
จุดหมายปลายทาง.
ณ เดือนสิงหาคม ค.ศ. 2024 เมฆิกานาเดอาเบียซิออนให้บริการเที่ยวบินสู่จุดหมายปลายทางต่างๆ ในประเทศเม็กซิโกดังนี้:
ฝูงบิน.
ณ เดือนกรกฎาคม ค.ศ. 2025 เมฆิกานาเดอาเบียซิออนมีเครื่องบินประจำการในฝูงบินดังต่อไปนี้:
เมฆิกานามีอายุฝูงบินเฉลี่ย 6.9 ปี
วัดด่านเงิน

วัดด่านเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแปลงยาว อำเภอแปลงยาว จังหวัดฉะเชิงเทรา ที่ดินตั้งวัดมีเนื้อที่ 24 ไร่ 1 งาน 60 ตารางวา
วัดด่านเงินตั้งวัดเมื่อ พ.ศ. 2391 ได้รับพระราชทานวิสุงคามสีมาเมื่อ พ.ศ. 2504 ชาวบ้านเรียก วัดปากด่าน ตามชื่อเดิม ผู้สร้างวัดคือพ่อเฒ่าด้วงและแม่เฒ่านม ด้านการศึกษามีโรงเรียนพระปริยัติธรรมแนกธรรม เริ่มทำการสอนเมื่อ พ.ศ. 2478 
อาคารเสนาสนะที่สำคัญ ได้แก่ อุโบสถ สร้างเมื่อ พ.ศ. 2497 เป็นอาคารคอนกรีต เสริมเหล็ก วิหารเป็นอาคารคอนกรีตเสริมเหล็ก สร้างเมื่อ พ.ศ. 2530 ศาลาการเปรียญ สร้างเมื่อ พ.ศ. 2519 เป็นอาคารคอนกรีตเสริมเหล็กทรงไทย หอสวดมนต์สร้างเมื่อ พ.ศ. 2492 เป็นอาคารไม้ กุฎิสงฆ์จำนวน 2 หลัง เป็นอาคารไม้ 1 หลัง และตึก 1 หลัง ศาลาอเนกประสงค์สร้างเมื่อ พ.ศ. 2535 เป็นอาคารคอนกรีตเสริมเหล็ก ศาลาบำเพ็ญกุศลจำนวน 1 หลัง ศาลาพักร้อน 1 หลัง และหอระฆัง 4 องค์ ปูชนียวัตถุมีพระพุทธรูปประจำศาลาปริยัติธรรม 2 องค์ ประจำศาลาบำเพ็ญกุศล 2 องค์ ประจำวิหาร 1 องค์ และเจดีย์สถูปม้าทรงส่งสารของสมเด็จพระเจ้าตากสินมหาราช 1 องค์ อายุประมาณ 200 ปี
อัยมัน ฮุซัยน์

อัยมัน ฮุซัยน์ ฆ็อฎบาน อัลมัฟเราะญี (เกิดวันที่ 21 มกราคม ค.ศ. 1996) เป็นนักฟุตบอลระดับอาชีพชาวอิรัก ซึ่งปัจจุบันทำหน้าที่ในตำแหน่งสไตรเกอร์ให้แก่สโมสรฟุตบอลอัลกูวะตุลญะวียะฮ์ในการแข่งอิรักพรีเมียร์ลีก ตลอดจนฟุตบอลทีมชาติอิรัก
รูปแบบการเล่น.
อัยมันได้รับการมองว่าเป็นกองหน้าที่สมบูรณ์แบบที่สามารถเล่นในแดนหน้าได้ เขาไม่ได้รับการมองว่าเป็นนักเตะสารพัดประโยชน์มากที่สุด แต่เขาคือผู้ทำประตูโดยธรรมชาติ ในขณะที่กองหน้าคนอื่น ๆ เช่น มุฮะนัด อะลี ยิงได้หลายประตู แต่พวกเขาก็เป็นกองหน้าประเภทที่แตกต่างจากอัยมัน ซึ่งเก่งทั้งในและนอกกรอบเขตโทษทั้งกลางอากาศและบนพื้น โดยมีเท้าขวาที่ทรงพลัง นอกจากนี้ เขายังเป็นที่รู้จักในเรื่องรูปร่างที่ใหญ่โต, ความแข็งแกร่งทางร่างกาย รวมถึงความขยันหมั่นเพียร และตั้งแต่ ค.ศ. 2015 เขาได้รับการมองว่าเป็นผู้สืบทอดที่ดีที่สุดของยูนิส มะห์มูด ซึ่งเป็นอดีตกองหน้าระดับนานาชาติ
ชีวิตส่วนตัว.
อัยมันเกิดใน ค.ศ. 1996 ในหมู่บ้านชนบทชื่ออัศศ็อฟรออ์ในเขตตำบลอัรรียาฎทางตะวันตกเฉียงใต้ของคีร์คูก โดยหมู่บ้านนี้ตั้งอยู่ในเขตอัลฮะวีญะฮ์ที่วุ่นวาย ซึ่งควบคุมโดยกลุ่มไอซิส และเป็นสถานที่เกิดเหตุของการโจมตีทางอากาศของกลุ่มพันธมิตรตั้งแต่ ค.ศ. 2014 ถึง 2017 โดยกลุ่มผู้ก่อความไม่สงบมุ่งเป้าไปที่ท่อส่งน้ำมันในหมู่บ้านบ่อยครั้งนับตั้งแต่การล่มสลายของซัดดัม ฮุสเซน ใน ค.ศ. 2003 โดยมีระเบิดติดรถและระเบิดแสวงเครื่อง (IED) รายวัน ทำให้เกิดการระเบิดตามปกติของชีวิตอัยมัน นอกจากนี้ พ่อของเขาซึ่งเป็นเจ้าหน้าที่ในกองทัพบกอิรักได้ถูกสังหารขณะปฏิบัติหน้าที่โดยการโจมตีของผู้ก่อการร้ายอัลกออิดะฮ์ใน ค.ศ. 2008 ส่วนพี่ชายของเขาถูกไอซิสลักพาตัวไป และยังไม่ทราบว่าเขาอยู่ที่ไหน ตลอดจนผู้เล่นและครอบครัวของเขาก็กลายเป็นผู้พลัดถิ่นภายในประเทศภายในอิรัก อัซซาร์และลัยษ์ ผู้เป็นแม่และน้องชายของเขา กลายเป็นผู้พลัดถิ่นภายในประเทศในคีร์คูกเมื่อ ค.ศ. 2014
เอฟดีอาร์ไดรฟ์

ถนนแฟรงคลิน ดี. โรเซอเวลต์ อีสต์ริเวอร์  หรือที่รู้จักกันทั่วไปว่า ถนนเอฟดีอาร์ (FDR Drive) เป็นทางหลวง (พาร์กเวย์) ที่ควบคุมการเข้าถึง ตั้งอยู่ทางฝั่งตะวันออกของเขตแมนแฮตตัน นครนิวยอร์ก มีจุดเริ่มต้นใกล้กับถนนเซาท์และบรอด อยู่ทางเหนือของอุโมงค์แบตเตอรีพาร์ก และทอดยาวไปทางเหนือขนานไปกับแม่น้ำอีสต์จนถึงจุดตัดกับถนนที่ 125 และสะพานโรเบิร์ต เอฟ. เคนเนดี ซึ่งจากจุดนี้จะเปลี่ยนชื่อเป็นถนนฮาร์เล็มริเวอร์ ถนน FDR ตลอดสายได้รับการกำหนดให้เป็นทางหลวงรัฐนิวยอร์กหมายเลข 907L (NY 907L) ซึ่งเป็นเส้นทางอ้างอิงที่ไม่มีป้ายบอกทาง
ถนน FDR ประกอบด้วยส่วนที่อยู่ใต้ดิน ระดับเดียวกับพื้นดิน และยกระดับ รวมถึงอุโมงค์ที่ครอบคลุมเพียงบางส่วนอีกสามแห่ง ถนนสายนี้ส่วนใหญ่มีสามช่องจราจรในแต่ละทิศทาง ยกเว้นบางช่วงสั้น ๆ
ตามกฎหมายกำหนด ขณะนี้มีการติดตั้งป้ายจำกัดน้ำหนักสำหรับรถที่ใช้ถนน FDR ตั้งแต่ถนนที่ 23 ไปจนถึงถนนฮาร์เล็มริเวอร์ในทั้งสองทิศทาง โดยมีน้ำหนักจำกัดสูงสุดอยู่ที่ 8,000 ปอนด์ (3,600 กิโลกรัม) ห้ามรถเพื่อการพาณิชย์ทุกประเภท (รวมทั้งรถบรรทุก) เข้าใช้ถนน FDR ทางเหนือของทางออกที่ 1
หอดูดาวเมืองเซ็นได

หอดูดาวเมืองเซ็นได (; โรมาจิ: "Sendai-shi tenmondai") เป็นหอดูดาวที่ตั้งอยู่ในย่านนิชิกิงาโอกะ เขตอาโอบะ เมืองเซ็นได จังหวัดมิยางิ เริ่มเปิดทำการในปี 1955 มีชื่อเดิมชื่อว่า หอดูดาวเซ็นได (仙台天文台) และถูกยกให้บริหารโดยทางเมืองเซ็นไดจึงได้เปลี่ยนมาเป็นชื่อปัจจุบันในปี 1956 เดิมทีตั้งอยู่ในย่านใกล้ใจกลางเมืองเซ็นได และในปี 2008 จึงได้ถูกย้ายไปยังที่ตั้งปัจจุบัน ในปี 2023 ได้มีการปรับปรุงท้องฟ้าจำลองขึ้นมาใหม่
ภายในหอดูดาวมีติดตั้งกล้องโทรทรรศน์ฮิโตมิ (ひとみ望遠鏡) ขนาดเส้นผ่านศูนย์กลาง 1.3 เมตร สามารถส่องเห็นดาวที่จางถึงโชติมาตรปรากฏ 17
เอากุสท์ ไนท์ฮาร์ท ฟ็อน กไนเซอเนา

เอากุสท์ วิลเฮ็ล์ม อันโทน ไนท์ฮาร์ท  หรือหลังปี 1814 ได้รับยศขุนนางเป็น กราฟไนท์ฮาร์ท ฟ็อน กไนเซอเนา  เป็นนักการทหารและจอมพลชาวเยอรมันจากราชอาณาจักรปรัสเซีย เขาเป็นผู้ปฏิรูปกองทัพปรัสเซียในสงครามปลดแอก
กไนเซอเนาเกิดที่เมืองชิลเดา ราชรัฐซัคเซิน ในครอบครัวยากจน บิดาของเขานายทหารปืนใหญ่ชาวซัคเซิน ครอบครัวเขาย้ายถิ่นฐานไปอยู่เวือทซ์บวร์คและแอร์ฟวร์ท ซึ่งในปี 1777 เขาเข้าศึกษาที่มหาวิทยาลัยแอร์ฟวร์ท และสองปีถัดมาก็เข้ารับราชการทหารในกรมทหารออสเตรียประจำแอร์ฟวร์ท ต่อมาเขาเข้าสังกัดหน่วยทหารของมาร์คกราฟแห่งไบร็อยท์-อันส์บัค หน่วยทหารดังกล่าวได้รับการว่าจ้างจากอังกฤษให้สู้รบในสงครามปฏิวัติอเมริกา ด้วยเหตุนี้ กไนเซอเนาจึงได้เรียนรู้ภาษาอังกฤษและได้รับประสบการณ์อันมีค่าในทวีปอเมริกา จนกระทั่งเดินทางกลับยุโรปในปี 1786 และเข้ารับราชการทหารปรัสเซียในชั้นยศร้อยโท กรมทหารราบ ต่อมาในปี 1790 เขาได้เลื่อนยศเป็นร้อยเอก และปฏิบัติหน้าที่ในโปแลนด์ระหว่างปี 1793–1794
ในปี 1806 ระหว่างสงครามนโปเลียน พันตรี กไนเซอเนาเป็นนายทหารฝ่ายเสนาธิการประจำพลเอก ฟรีดริช เจ้าชายแห่งโฮเอินโลเออ และได้มีส่วนร่วมในยุทธการที่ซาลเฟ็ลท์และเยนา ต่อมาได้บัญชาการกองพลน้อยทหารราบชั่วคราวในการทัพลิทัวเนีย ในปี 1807 กองทัพปรัสเซียส่งพันตรี กไนเซอเนาเป็นผู้บังคับกองพันทหารประจำค็อลแบร์ค และสามารถรักษาเมืองจากการโจมตีของกองทัพนโปเลียนไว้ได้จนเกิดสนธิสัญญาทิลซิท กไนเซอเนาจึงได้เลื่อนยศเป็นพันโทและได้รับเหรียญพัวร์เลอเมรีท และมีความก้าวหน้าตามลำดับ
ลาร่า ครอฟท์ ทูมเรเดอร์

ลาร่า ครอฟท์ ทูมเรเดอร์  เป็นภาพยนตร์โลดโผนที่ออกฉายในปี พ.ศ. 2544 อิงจากชุดวิดีโอเกม "ทูมเรเดอร์" ภาพยนตร์กำกับโดย ไซมอน เวสต์ และแสดงนำโดย แอนเจลีนา โจลี, จอน วอยต์, เอียน เกล็น, โนอาห์ เทย์เลอร์ และแดเนียล เคร็ก
การตอบรับ.
รอตเทนโทเมโทส์รายงานว่าร้อยละ 20 ของผู้วิจารณ์ 163 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 33 เต็ม 100 คะแนน ซึ่งประเมินโดยผู้วิจารณ์ 31 คน ในโอเมเลเต (Omelete) ให้คะแนนเฉลี่ยอยู่ที่ 3 จาก 5
อีซี

อีซี เป็นอีพีที่สามของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 19 กุมภาพันธ์ ค.ศ. 2024 และมีห้าเพลงรวมทั้งซิงเกิลที่มีชื่อเดียวกัน
เบื้องหลังและการวางจำหน่าย.
วันที่ 22 มกราคม ค.ศ. 2024 ซอร์ซมิวสิกประกาศว่าเลเซราฟิมจะปล่อยอีพีชุดที่สามชื่อ "อีซี" ในวันที่ 19 กุมภาพันธ์ ตัวอย่างคัมแบ็กถูกปล่อยออกมาในวันที่ 26 และ 27 มกราคม วันที่ 7 กุมภาพันธ์ ได้ปล่อยวิดีโอตัวอย่างเพลง 5 เพลง หนึ่งวันต่อมา รายชื่อเพลงถูกปล่อยออกมาโดยมี "อีซี" เป็นซิงเกิล วันที่ 13 กุมภาพันธ์ วิดีโอทีเซอร์ไฮไลต์เมดเลย์ได้รับการเผยแพร่ ทีเซอร์มิวสิกวิดีโอสำหรับ "อีซี" เผยแพร่เมื่อวันที่ 16 และ 18 กุมภาพันธ์ อีพีปล่อยออกมาพร้อมกับมิวสิกวิดีโอเพลง "อีซี" ในวันที่ 19 กุมภาพันธ์
การโปรโมต.
ก่อนที่จะเปิดตัว"อีซี"ในวันที่ 19 กุมภาพันธ์ ค.ศ. 2024 เลเซราฟิมได้จัดกิจกรรมสด 2 ครั้งบนยูทูบและวีเวิส โดยมีเป้าหมายเพื่อแนะนำอัลบั้มและสื่อสารกับแฟน ๆ
การตอบรับ.
"อีซี"ได้รับการตอบรับผสมไปจนถึงเชิงบวกโดยนักวิจารณ์เพลง Rhian Daly จาก"เอ็นเอ็มอี" ให้อัลบั้มสี่ดาวจากห้าดาว โดยเขียนว่า "นำเสนอวิวัฒนาการใหม่ในผลงานของเลเซราฟิม โดยไม่ใช่แค่เนื้อหาเท่านั้น แต่ยังรวมถึงดนตรี" อี ซึงวอนจาก "IZM" ให้ 2.5 ดาวจากห้าดาวสำหรับอัลบั้ม โดยเขียนว่า "แม้ว่าเพลงของอัลบั้ม"อีซี" จะมีเสน่ห์มากมาย แต่ก็มีข้อบกพร่องมากกว่าผลงานอื่น ๆ ของกลุ่ม"
ชาร์ต.
<templatestyles src="Col-begin/styles.css"/>
รายการความสำเร็จในอาชีพของลิโอเนล เมสซิ

ลิโอเนล เมสซี เป็นนักฟุตบอลชาวอาร์เจนตินาที่ได้รับการยกย่องอย่างกว้างขวางว่าเป็นหนึ่งในผู้เล่นที่ยิ่งใหญ่ที่สุดตลอดกาล เขาได้รับรางวัลบาลงดอร์ทั้งหมด 8 ครั้ง และรางวัลนักฟุตบอลชายยอดเยี่ยมของฟีฟ่า 3 ครั้ง ซึ่งมากที่สุดในบรรดานักฟุตบอลทุกคน เขาครองสถิติยิงประตูมากที่สุดในลาลีกา (474 ลูก), ซูเปร์โกปาเดเอสปัญญา (14 ลูก), ยูฟ่าซูเปอร์คัพ (3 ลูก) และเป็นผู้เล่นที่มีสถิติแอสซิสต์มากที่สุดในประวัติศาสตร์ฟุตบอลอย่างเป็นทางการ (357 ลูก) เขายิงประตูไปแล้ว 821 ประตูให้กับสโมสรและทีมชาติตลอดอาชีพการค้าแข้งของเขา และยังเป็นผู้เล่นคนแรกและคนเดียวในประวัติศาสตร์ที่คว้ารางวัลรองเท้าทองคำยุโรป 5 และ 6 ครั้งตามลำดับ ตลอดอาชีพค้าแข้งของเขา เขาได้รับถ้วยรางวัลรวม 43 รายการ
รายการประตูในทีมชาติของลิโอเนล เมสซิ

ลิโอเนล เมสซิ เป็นนักฟุตบอลอาชีพชาวอาร์เจนตินา ซึ่งเป็นตัวแทนของฟุตบอลทีมชาติอาร์เจนตินา ในตำแหน่งกองหน้า นับตั้งแต่เปิดตัวในปี ค.ศ 2005 เป็นต้นมา เมสซิทำประตูได้ 106 ประตูจาก 180 นัดในระดับนานาชาติ ทำให้เขาเป็นผู้ทำประตูสูงสุดตลอดกาลของทีมชาติอาร์เจนตินา เขาทำลายสถิติของกาบริเอล บาติสตูตา ที่ทำได้ 54 ประตู โดยการยิงลูกฟรีคิกในนัดแข่งขันกับสหรัฐในรอบรองชนะเลิศของโกปาอาเมริกาเซนเตนาริโอ เมื่อวันที่ 21 มิถุนายน ค.ศ. 2016 เขายังครองสถิตินักฟุตบอลชายชาวอเมริกาใต้ที่ยิงประตูมากที่สุด โดยทำลายสถิติของเปเล่ 77 ประตู ซึ่งเมสซิยิงแฮตทริกได้ในเกมพบโบลิเวีย เมื่อเดือนกันยายน ค.ศ. 2021 เมสซิเปิดตัวในทีมชาติอาร์เจนตินาในเกมเยือนที่ชนะฮังการีด้วยคะแนน 2–1 เมื่อวันที่ 17 สิงหาคม ค.ศ. 2005 และทำประตูแรกในนามทีมชาติได้ในปีต่อมา ในนัดที่หกของเขาซึ่งพบกับโครเอเชีย
ประตูของเมสซี่ในการแข่งขันกับเซอร์เบียและมอนเตเนโกร เมื่อวันที่ 16 มิถุนายน ค.ศ. 2006 ขณะอายุ 18 ปี 357 วัน ทำให้เขาเป็นผู้เล่นอาร์เจนตินาที่อายุน้อยที่สุดที่ทำประตูได้ในฟุตบอลโลก เขายิงแฮตทริกให้ทีมชาติได้ 9 ครั้ง และทำประตูได้สองลูกในหนึ่งนัดทั้งหมด 12 ครั้ง ในเดือนมิถุนายน พ.ศ. 2565 นัดกระชับมิตรกับเอสโตเนีย, เมสซิยิงประตูให้อาร์เจนตินาได้ 5 ลูกในหนึ่งนัดเป็นครั้งแรก จากคู่แข่งขันทั้งหมด เมสซิทำประตูได้มากที่สุดในการแข่งขันกับโบลิเวีย โดยยิงไปทั้งหมด 8 ประตู
เมสซิยิงประตูได้ 31 ลุูกในการแข่งขันฟุตบอลโลกรอบคัดเลือก ทำให้เขาเป็นผู้ทำประตูได้มากที่สุดในรอบคัดเลือกของคอนเมบอล นอกจากนี้ เขายังยิงประตูได้ 13 ประตูในโกปาอาเมริกา และพาทีมของเขาคว้าชัยชนะในการแข่งขันโกปาอาเมริกา 2021 นอกจากนี้ เขายังจบการแข่งขันด้วยตำแหน่งรองชนะเลิศในกาแรข่งขันโกปาอาเมริกา 2007, 2015 และ 2016 ในการแข่งขันโกปาอาเมริกา 2015 เมสซีถูกกล่าวหาว่าปฏิเสธรางวัลผู้เล่นยอดเยี่ยมของการแข่ง่ขันและไม่ได้ตั้งถ้วยรางวัลนี้อยู่ในพิธีการ อย่างไรก็ตาม เขาได้รับรางวัลผู้เล่นยอดเยี่ยมและยอมรับรางวัลจากผลงานของเขาในการแข่งขันปี ค.ศ. 2021 เมสซิยิงประตูได้ 13 ลูก ในการแข่งขันฟุตบอลโลก เป็นสถิติสำหรับทีมอาร์เจนตินา แบ่งเป็น เมสซิยิงประตูได้ 1 ลูกในปี ค.ศ. 2006, 4 ลูกในปี ค.ศ. 2014 เมื่อเขาพาทีมเข้าสู่รอบชิงชนะเลิศและได้รับรางวัลบอลทองคำสำหรับผู้เล่นยอดเยี่ยม 1 ลูกในปี ค.ศ. 2018 และอีก 7 ประตูในปี ค.ศ. 2022 เมื่อเขาเป็นกัปตันทีมอาร์เจนตินาและพาทีมคว้าแชมป์โลกสมัยที่สาม โดยเขาทำประตูได้ 2 ลูกในรอบชิงชนะเลิศและสร้างสถิติคว้ารางวัลบอลทองคำเป็นครั้งที่สอง ประตูที่เหลือของเมสซิอีก 49 ประตูเกิดขึ้นในการแข่งขันนัดกระชับมิตร
 "ณ วันที่ 18 ธันวาคม ค.ศ. 2022"
 "รายการคะแนนและผลการแข่งขันของอาร์เจนตินาจะอยู่เป็นอันดับแรก, คอลัมน์คะแนน หมายถึง คะแนนหลังจากแต่ละประตูของเมสซิ"
 "ณ วันที่ 18 ธันวาคม ค.ศ. 2022"
สถิติ.
<templatestyles src="Col-begin/styles.css"/>
ลาร่า ครอฟท์ ทูมเรเดอร์ กู้วิกฤตล่ากล่องปริศนา

ลาร่า ครอฟท์ ทูมเรเดอร์ กู้วิกฤตล่ากล่องปริศนา  เป็นภาพยนตร์โลดโผนที่ออกฉายในปี พ.ศ. 2546 ภาพยนตร์เรื่องนี้เป็นภาพยนตร์ภาคต่อจากภาพยนตร์ "ลาร่า ครอฟท์ ทูมเรเดอร์" กำกับโดย ยาน เดอบองต์ และแสดงนำโดย แอนเจลีนา โจลี, คริส แบร์รี่ และโนอาห์ เทย์เลอร์ สมทบด้วย เจอราร์ด บัตเลอร์, เคียรัน ฮินด์ส, ทิล ชไวเกอร์, จีมง อูนซู และเหริน ต๋าหัว
การตอบรับ.
รอตเทนโทเมโทส์รายงานว่าร้อยละ 24 ของผู้วิจารณ์ 176 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 4.6 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 43 เต็ม 100 คะแนน ซึ่งประเมินโดยผู้วิจารณ์ 34 คน
มิตสึอากิ มาโดโนะ

มิตสึอากิ มาโดโนะ (; โรมาจิ: "Madono Mitsuaki", 28 กรกฎาคม 1964 –) เป็นนักพากย์ชายชาวญี่ปุ่น เกิดที่จังหวัดโอซากะ และเติบโตที่จังหวัดฮิโรชิมะ สังกัดอาโอนิโปรดักชัน ส่วนสูง 170 ซม.
สามารถพูดทั้งสำเนียงคันไซและสำเนียงฮิโรชิมะได้คล่อง
เซปตัวจินต์

เซปตัวจินต์ (-tew-'-jint") บางครั้งเรียกในชื่อ พันธสัญญาเดิมภาษากรีก  หรือ สารบบเจ็ดสิบ  และมักใช้อักษรย่อว่า LXX"' เป็นคัมภีร์ฮีบรูฉบับแปลเป็นภาษากรีกจากต้นฉบับภาษาฮีบรูที่เก่าแก่ที่สุดที่ยังหลงเหลืออยู่ ชื่อเต็มของเซปตัวจินต์ในภาษากรีกมาจากเรื่องราวที่บันทึกในจดหมายของอาริสเตียสถึงฟิโลกราตีสว่า "กฎหมายชาวยิว" ได้รับการแปลเป็นภาษากรีกตามพระบัญชาของฟาโรห์ทอเลมีที่ 2 ฟิลาเดลฟัส (285–247 ก่อนคริสตกาล) โดยผู้แปลชาวฮีบรู 72 คน ซึ่งมาจากแต่ละเผ่าของสิบสองเผ่าของชาวอิสราเอล เผ่าละ 6 คน
นักวิชาการคัมภีร์ไบเบิลเห็นพ้องกันว่าห้าเล่มแรกของคัมภีร์ฮีบรูได้รับการแปลจากภาษาฮีบรูไบเบิลเป็นภาษากรีกคอยนีโดยชาวยิวที่อาศัยในราชอาณาจักรทอเลมี ซึ่งอาจอยู่ในช่วงต้นหรือช่วงกลางของศตวรรษที่ 3 ก่อนคริสตกาล หนังสือที่หลงเหลืออยู่น่าจะแปลในศตวรรษที่ 2 ก่อนคริสตกาล ฉบับแปลหรือถอดความเป็นภาษาแอราเมอิกของคัมภีร์ไบเบิลก็ทำขึ้นในช่วงยุคพระวิหารที่สอง
มีคนเพียงไม่กี่คนที่สามารถพูดภาษาฮีบรู และยิ่งน้อยลงไปอีกที่สามารถอ่านภาษาฮีบรูได้ในช่วงยุคพระวิหารที่สอง ภาษากรีกคอยนีและภาษาแอราเมอิกเป็นภาษาที่ใช้กันอย่างแพร่หลายที่สุดของชุมชนชาวยิวในยุคนั้น เซปตัวจินต์จึงสนองความต้องการของชุมชนชาวยิวในยุคนั้น
มาซาฮิโระ โคอิชิกาวะ

มาซาฮิโระ โคอิชิกาวะ (; โรมาจิ: "Koishikawa Masahiro", 1952 – 26 สิงหาคม 2020) เป็นนักดาราศาสตร์ชาวญี่ปุ่น เกิดที่จังหวัดมิยางิ
ชีวประวัติ.
เขาเกิดที่ย่านอายาชิในหมู่บ้านฮิโรเสะซึ่งปัจจุบันเป็นส่วนหนึ่งของเขตอาโอบะ เมืองเซ็นได
หลังจากสำเร็จการศึกษาจากโรงเรียนมัธยมเกษตรกรรมประจำจังหวัดมิยางิ เขาทำงานที่สถาบันวิจัยทัศนศาสตร์โกโต และตั้งแต่ปี 1972 ก็รับหน้าที่เป็นเจ้าหน้าที่ด้านเทคนิคที่หอดูดาวเมืองเซ็นได และยังได้ดำรงตำแหน่งหัวหน้าแผนกหอดูดาว เขาเกษียณในปี 2013 และตั้งแต่นั้นมาก็มีส่วนร่วมในกิจกรรมด้านการศึกษาในฐานะพนักงานสัญญาจ้างของเซ็นไดมีเดียธีก
เขาได้ทำการค้นพบดาวเคราะห์น้อยจำนวนมาก โดยเริ่มจาก 3994 อายาชิ ในเดือนธันวาคม 1988 จำนวนดาวเคราะห์น้อยที่เขาค้นพบมีถึง 19 ดวงระหว่างปี 1987 ถึง 1995 โดยเขาได้ตั้งชื่อดาวเคราะห์น้อยที่ค้นพบตามชื่อสถานที่ของเมืองเซ็นได และผู้คนที่เกี่ยวข้องกับดาวเคราะห์น้อย รวมไปถึงเมืองพี่น้องของเซ็นได นอกจากนี้ ในปี 2010 เขายังได้ค้นพบนวดาราในดาราจักรแอนดรอเมดา และมหานวดาราในปี 2010 และ 2012 ด้วย
เขาถึงแก่กรรมที่บ้านของเขาในเมืองเซ็นไดเมื่อวันที่ 26 สิงหาคม 2020
ดาวเคราะห์น้อย 6097 โคอิชิกาวะ ซึ่งค้นพบโดย คาซึโอะ วาตานาเบะ และ คิง เอ็นดาเตะ ในเดือนตุลาคม 1991 ได้รับการตั้งชื่อตามเขา
กีฬาสโนว์บอร์ดในโอลิมปิกเยาวชนฤดูหนาว 2024 – สโนว์บอร์ดครอส บุคคลชาย

กีฬาสโนว์บอร์ดในโอลิมปิกเยาวชนฤดูหนาว 2024 – สโนว์บอร์ดครอส บุคคลชาย เป็นการแข่งขันกีฬาสโนว์บอร์ดหนึ่งในเก้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามเวลลี ฮิลลี พาร์ค
โจอี้

โจอี้ (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า เฉา ซี  ชื่อรอง เจาชู  เป็นขุนนางของรัฐวุยก๊ก เป็นน้องชายของโจซองซึ่งเป็นผู้สำเร็จราชการแทนพระองค์ของรัฐวุยก๊ก 
ประวัติ.
โจอี้เป็นบุตรชายคนรองของโจจิ๋นขุนพลคนสำคัญของรัฐวุยก๊ก โจอี้เป็นน้องชายของโจซอง เป็นพี่ชายของโจหุ้น (曹訓 "เฉา ซฺวิ่น") และโจง่าน (曹彥 "เฉา เยี่ยน") 
ในรัชสมัยของจักรพรรดิโจฮอง โจซองกุมอำนาจในราชสำนักวุยก๊กในฐานะผู้สำเร็จราชการแทนพระองค์ โจซองตั้งให้โจอี้เป็นผู้บัญชาทหารกลาง (中領軍 "จงหลิ่งจวิน") และให้มีบรรดาศักดิ์เป็นอันเซียงโหว (安鄉侯) โจซองเมื่อได้กุมอำนาจในราชสำนักก็หลงระเริงในอำนาจ เอาแต่จัดงานเลี้ยงและงานสัตว์หาความสำราญ โจอี้พยายามเตือนโจซองแต่โจซองไม่ฟัง 
ในวันที่ 5 กุมภาพันธ์ ค.ศ. 249 โจซองและน้องชายสองคนคือโจอี้และโจหุ้นออกจากนครหลวงลกเอี๋ยงตามเสด็จจักรพรรดิโจฮองไปสักการะบรรพชนที่สุสานโกเบงเหลง (高平陵 "เกาผิงหลิง") โจอี้เตือนโจซองให้ระวังสถานการณ์ในลกเอี๋ยง แต่โจซองก็ยังคงไม่ฟัง ฝ่ายสุมาอี้ได้ฉวยโอกาสนี้ก่อการรัฐประหารในนครหลวงลกเอี๋ยง ฮวนห้อมแนะนำโจซองให้เข้ารบกับสุมาอี้ แต่โจซองไม่กล้าตัดสินใจยกพลไปรบ ฮวนห้อมยังเสนอเช่นเดียวกันนี้กับโจอี้ แต่โจอี้ก็ไม่ฟัง ในที่สุดโจซองก็ตัดสินใจยอมจำนนและสละอำนาจในฐานะผู้สำเร็จราชการให้กับสุมาอี้หลังจากที่สุมาอี้ให้คำมั่นจะไว้ชีวิตโจซองและครอบครัว
ในวันที่ 9 กุมภาพันธ์ ค.ศ. 249 หลังสุมาอี้ได้อำนาจมาแล้วก็กลับผิดคำมั่นที่เคยให้กับโจซอง โดยให้จับกุมตัวโจซองและครอบครัวแล้วนำไปประหารชีวิตในข้อหากบฏ โจอี้ที่เป็นน้องชายของโจซองก็ถูกจับกุมมาประหารชีวิตเช่นกัน
ปฏิบัติการมาร์กบาร์ซาร์มาชาร์

เมื่อวันที่ 18 มกราคม ค.ศ. 2024 ปากีสถานได้โจมตีทางอากาศและปืนใหญ่หลายครั้งในจังหวัดซีสถานและบาโลชิสถานของอิหร่าน โดยมุ่งเป้าไปที่กลุ่มแบ่งแยกดินแดนบาโลจ ซึ่งมีชื่อว่า ปฏิบัติการมาร์กบาร์ซาร์มาชาร์  การโจมตีดังกล่าวเกิดขึ้นเพื่อตอบโต้การโจมตีด้วยขีปนาวุธของอิหร่านในแคว้นบาโลชิสถานของปากีสถานเมื่อสองวันก่อนหน้านั้น
อิหร่านกล่าวว่ามีชาวต่างชาติ 9 คนถูกสังหารในการโจมตีครั้งนี้ กองทัพปลดปล่อยบาโลชิสถานยืนยันว่าสมาชิกในกองทัพเป็นหนึ่งในผู้เสียชีวิต
การโจมตีครั้งนี้นับเป็นครั้งแรกที่ทราบกันว่าเป็นการโจมตีอิหร่านนับตั้งแต่สิ้นสุดสงครามอิรัก-อิหร่านใน ค.ศ. 1988
ภูมิหลัง.
ตามข้อมูลของปากีสถาน การโจมตีดังกล่าวเกิดขึ้นเพื่อตอบโต้การโจมตีด้วยขีปนาวุธที่ดำเนินการโดยกองพิทักษ์การปฏิวัติอิสลามของอิหร่าน ในพื้นที่ชายแดนแคว้นบาโลชิสถานของปากีสถาน การโจมตีของอิหร่านที่ถูกกล่าวหาว่ามุ่งเป้าไปที่กลุ่มติดอาวุธ ญัยชุลอัดล์ เมื่อวันที่ 16 มกราคม ค.ศ. 2024 ส่งผลให้มีเด็กเสียชีวิต 2 รายและบาดเจ็บ 4 ราย ตามรายงานของปากีสถาน
การโจมตี.
เมื่อเวลา 4:05 นาฬิกาตามเวลาในประเทศอิหร่าน , กองทัพอากาศและกองทัพบกของปากีสถานได้เปิดการโจมตีโดยใช้โดรน เครื่องยิงจรวดหลายลำ อาวุธยุทโธปกรณ์ ณ สถานที่ 7 แห่งของกลุ่มแบ่งแยกดินแดนบาโลจในเมืองแซรอวอน ในจังหวัดซีสถานและบาโลชิสถานของอิหร่านอิหร่านกล่าวว่ามีผู้เสียชีวิต 9 รายระหว่างการโจมตี รวมถึงเด็ก 4 คน ผู้หญิง 3 คน และชาย 2 คนที่ไม่ใช่ชาวอิหร่าน
กีฬาสโนว์บอร์ดในโอลิมปิกเยาวชนฤดูหนาว 2024 – สโนว์บอร์ดครอส บุคคลหญิง

กีฬาสโนว์บอร์ดในโอลิมปิกเยาวชนฤดูหนาว 2024 – สโนว์บอร์ดครอส บุคคลหญิง เป็นการแข่งขันกีฬาสโนว์บอร์ดหนึ่งในเก้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามเวลลี ฮิลลี พาร์ค
โจง่าน

โจง่าน (เสียชีวิตวันที่ 9 กุมภาพันธ์ ค.ศ. 249) มีชื่อในภาษาจีนกลางว่า เฉา เยี่ยน  เป็นน้องชายของโจซองซึ่งเป็นผู้สำเร็จราชการแทนพระองค์ของรัฐวุยก๊ก
ประวัติ.
โจหุ้นเป็นบุตรชายคนที่ 5 ของโจจิ๋นขุนพลคนสำคัญของรัฐวุยก๊ก โจหุ้นเป็นน้องชายของโจซอง โจอี้ และโจหุ้น
ในรัชสมัยของจักรพรรดิโจฮอง โจซองกุมอำนาจในราชสำนักวุยก๊กในฐานะผู้สำเร็จราชการแทนพระองค์ โจซองตั้งให้โจง่านเป็นนายทหารม้ามหาดเล็ก (散騎常侍 "ซ่านฉีฉางชื่อ")
ในวันที่ 5 กุมภาพันธ์ ค.ศ. 249 โจซองออกจากนครหลวงลกเอี๋ยงตามเสด็จจักรพรรดิโจฮองไปสักการะบรรพชนที่สุสานโกเบงเหลง (高平陵 "เกาผิงหลิง") ฝ่ายสุมาอี้ได้ฉวยโอกาสนี้ก่อการรัฐประหารในนครหลวงลกเอี๋ยง โจซองตัดสินใจยอมจำนนและสละอำนาจในฐานะผู้สำเร็จราชการให้กับสุมาอี้หลังจากที่สุมาอี้ให้คำมั่นจะไว้ชีวิตโจซองและครอบครัว ต่อมาในวันที่ 9 กุมภาพันธ์ ค.ศ. 249 หลังสุมาอี้ได้อำนาจมาแล้วก็กลับผิดคำมั่นที่เคยให้กับโจซอง โดยให้จับกุมตัวโจซองและครอบครัวแล้วนำไปประหารชีวิตในข้อหากบฏ โจง่านที่เป็นน้องชายของโจซองก็ถูกจับกุมมาประหารชีวิตเช่นกัน
โทรลล์เฟซ

โทรลล์เฟซ  เป็นภาพมีมการ์ตูนเดือดดาล  ของตัวละครที่สวมรอยยิ้มเจ้าเล่ห์ ซึ่งใช้เป็นสัญลักษณ์ของการเกรียน มันเป็นหนึ่งในใบหน้าการ์ตูนเดือดดาลที่เก่าแก่และเป็นที่รู้จักมากที่สุดแห่งหนึ่ง
ประวัติ.
คาร์ลอส รามิเรซ  นักศึกษาวิทยาลัยวัย 18 ปีจากโอ๊คแลนด์ วาดโทรลล์เฟซด้วยไมโครซอฟท์ เพนต์เมื่อวันที่ 19 กันยายน 2008 ภาพนี้เผยแพร่บนหน้าดีเวียนต์อาร์ตของรามิเรซชื่อ "Whynne" โดยเป็นส่วนหนึ่งของการ์ตูนเดือดดาลเรื่อง "Trolls" เกี่ยวกับธรรมชาติของการเกรียนอย่างไร้จุดหมาย รามิเรซโพสต์ภาพดังกล่าวบนเว็บไซต์บอร์ดรูปภาพ โฟร์แชนและผู้ใช้รายอื่นก็เริ่มแชร์ภาพดังกล่าว ในหลายเดือนต่อมา ภาพวาดของรามิเรซได้รับความนิยมอย่างรวดเร็วบนโฟร์แชน ในฐานะอีโมติคอนสากลของโทรลล์ทางอินเทอร์เน็ตและเป็นตัวละครการ์ตูนที่สื่ออารมณ์ได้หลากหลาย จากโฟร์แชน โทรลล์เฟซแพร่กระจายไปยังเรดดิตและเออร์เบินดิกชันแนรี ในปี 2009 ในที่สุดก็เข้าถึงเว็บไซต์แบ่งปันรูปภาพทางอินเทอร์เน็ตอื่น ๆ เช่น Imgur และเฟซบุ๊ก
ในเดือนมีนาคม 2021 รามิเรซได้ประกาศความตั้งใจที่จะขายโทรลล์เฟซเป็นโทเคนที่ไม่สามารถทดแทนกันได้
การใช้งาน.
โทรลล์เฟซ แสดงเกรียน นั่นคือผู้ที่สร้างความรำคาญให้ผู้อื่นบนอินเทอร์เน็ตเพื่อความบันเทิงของตนเอง การ์ตูนต้นฉบับโดยรามิเรซเยาะเย้ยเกรียน; อย่างไรก็ตาม ภาพนี้ถูกใช้กันอย่างแพร่หลายโดยเหล่าเกรียน โทรลล์เฟซได้รับการอธิบายว่าเป็นสิ่งเทียบเท่ากับการล้อเลียนเด็กๆ "nyah nyah nyah nyah nyah nyah" หรือการแลบลิ้นออกมาบนอินเทอร์เน็ต รูปภาพมักมีวลี เช่น "มีปัญหาเหรอ?"  หรือ "โกรธเหรอหนุ่ม?" อยู่ด้วย 
ลิขสิทธิ์.
เมื่อวันที่ 8 เมษายน 2015 Kotaku ได้จัดทำบทความสัมภาษณ์เชิงลึกกับรามิเรซเกี่ยวกับโทรลล์เฟซ อันโด่งดังของเขา ในบทความรามิเรซคาดการณ์ว่านับตั้งแต่จดทะเบียน"โทรลล์"กับสำนักงานลิขสิทธิ์แห่งสหรัฐ เมื่อวันที่ 27 กรกฎาคม 2010 เขาได้รับค่าธรรมเนียมใบอนุญาตและการจ่ายเงินอื่น ๆ ที่เกี่ยวข้องกับโทรลล์เฟซมากกว่า 100,000 ดอลลาร์ รวมถึงการได้รับใบอนุญาตสำหรับเสื้อที่ประดับด้วยใบหน้าที่จำหน่ายโดย ของเครือข่ายการค้าปลีก โดยมีรายได้สูงสุดต่อเดือนสูงถึง 15,000 ดอลลาร์
นอกจากนี้รามิเรซยังเสนอเรื่องราวเบื้องหลังการนำวิดีโอเกม "Meme Run" สำหรับวียูออก เนื่องจากละเมิดลิขสิทธิ์ที่มีโทรลล์เฟซเป็นตัวละครหลัก โทรลล์เฟซได้รับการคุ้มครองโดยลิขสิทธิ์ แต่ไม่มี เครื่องหมายการค้า 
ผลกระทบ.
 เรียกโทรลล์เฟซว่าเป็น "บิดาแห่งมีม" รูปปั้นครึ่งตัวของโทรลล์เฟซได้รับการจัดแสดงที่พิพิธภัณฑ์ "Museo del Meme" ในเม็กซิโกซิตี
ในเดือนมีนาคม 2012 คลิปของแฟนทีมฟุตบอลตุรกีเซคันด์ลีก Eskişehirspor ได้กลายเป็นไวรอลวิดีโอ พวกเขาใช้แบนเนอร์ที่ประดับด้วยโทรลล์เฟซและคำว่า "มีปัญหาเหรอ?"  เพื่อประท้วงการเปลี่ยนแปลงกฎ
ในรายการ "แบล็ก มิร์เรอร์" ตอน "หุบปากและเต้นรำ" ผู้แบล็กเมล์ส่งรูปโทรลล์เฟซให้กับเหยื่อ หลังจากที่พวกเขาเปิดเผยความลับของเหยื่อทั้งๆ ที่เหล่าเหยื่อได้ปฏิบัติตามความต้องการของอาชญากร
ในเดือนกุมภาพันธ์ 2021 Rebecca Black ได้เปิดตัวเพลงที่รีมิกซ์จากเพลง "Friday" ของเธอในปี 2011 เพื่อเฉลิมฉลองครบรอบ 10 ปี โดยมิวสิกวิดีโอ ของเพลงมีตัวละครการ์ตูนเดือดดาลหลายตัว รวมถึง โทรลล์เฟซ
กีฬาทวิกีฬาฤดูหนาวในโอลิมปิกเยาวชนฤดูหนาว 2024 – บุคคลชาย

กีฬาทวิกีฬาฤดูหนาวในโอลิมปิกเยาวชนฤดูหนาว 2024 – บุคคลชาย เป็นการแข่งขันกีฬาทวิกีฬาฤดูหนาวหนึ่งในเก้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามศูนย์ไบแอธลอนอัลเพนเซีย
ผลการแข่งขัน.
เริ่มการแข่งขันเวลา 14.00 น.
กีฬาทวิกีฬาฤดูหนาวในโอลิมปิกเยาวชนฤดูหนาว 2024 – บุคคลหญิง

กีฬาทวิกีฬาฤดูหนาวในโอลิมปิกเยาวชนฤดูหนาว 2024 – บุคคลหญิง เป็นการแข่งขันกีฬาทวิกีฬาฤดูหนาวหนึ่งในหกรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 20 มกราคม ค.ศ. 2024 ที่สนามศูนย์ไบแอธลอนอัลเพนเซีย
ผลการแข่งขัน.
การแข่งขันเริ่มเวลา 11.00 น. และสิ้นสุดเวลา 12.30 น.
หมายเหตุ.
<templatestyles src="Reflist/styles.css" />
ฟีเนหัส

ในคัมภีร์ฮีบรู ฟีเนหัส (,; #เปลี่ยนทาง , "Phinees",) เป็นปุโรหิตในช่วงการอพยพของชาวอิสราเอล เป็นหลานชายของอาโรนและบุตรชายของเอเลอาซาร์ผู้เป็นมหาปุโรหิต (อพยพ 6:25) ฟีเนหัสมีบทบาทโดดเด่นตั้งแต่วัยเยาว์ที่ชิทธีมจากความกระตือรือร้นในการต่อต้านการนอกรีตแห่งเปโอร์
ฟีเนหัสไม่พอใจต่อการกระทำผิดทำนองคลองธรรมซึ่งชาวโมอับและชาวมีเดียนได้ล่อลวงชาวอิสราเอล (กันดารวิถี 25:1 -9) ให้แต่งงานข้ามชนชาติและให้บูชาพระบาอัลเปโอร์ ฟีเนหัสจึงจัดการประหารชีวิตชายชาวอิสราเอล (ศิมรี) และหญิงชาวมีเดียน (คอสบี) ระหว่างที่ทั้งคู่อยู่ด้วยกันในเต็นท์ของฝ่ายชาย โดยฟีเนหัสใช้ทวนแทงทะลุตัวของผู้ชายและท้องของผู้หญิงเพื่อหยุดภัยพิบัติที่พระเจ้าส่งมาลงโทษชาวอิสราเอลเหตุเพราะการมีเพศสัมพันธ์กับชาวมีเดียน 
ฟีเนหัสได้รับการตรัสชื่นชมจากพระเจ้าในกันดารวิถี 25:10–13 เช่นเดียวกับกษัตริย์ดาวิดใน สดุดี 106:28 -31 จากการหยุดยั้งชาวอิสราเอลที่ตกไปสู่การบูชาเทวรูปที่หญิงชาวมีเดียนนำเข้ามา ซึ่งยังเป็นการหยุดการดูหมิ่นสถานที่ศักดิ์สิทธิ์ของพระเจ้า หลังจากชาวอิสราเอลเข้าไปในดินแดนอิสราเอลและหลังจากการเสียชีวิตของเอเลอาซาร์ผู้บิดาของฟีเนหัส ฟีเนหัสก็ได้รับการแต่งตั้งเป็นมหาปุโรหิตแห่งอิสราเอลคนที่ 3 และทำหน้าที่ในสถานที่ศักดิ์สิทธิ์ที่เบธเอล (ผู้วินิจฉัย 20:28)
เกมแคชวล

เกมแคชวล  คือวิดีโอเกมที่มีกลุ่มเป้าหมายเป็นผู้เล่นทั่วไป โดยอาจมีเกมเพลย์และประเภทของเกมในรูปแบบใดก็ได้ และมักมีกฎที่เรียบง่าย ใช้เวลาเล่นไม่นานนัก และสามารถหัดเล่นได้โดยไม่ต้องอาศัยการเรียนรู้ทักษะมากนัก และไม่จำเป็นต้องให้ผู้เล่นมีความคุ้นเคยกับกลไกการเล่น ระบบควบคุม หรือรูปแบบเนื้อเรื่องที่เป็นมาตรฐานทั่วไป
ตลอดประวัติศาสตร์วิดีโอเกม มีการพัฒนาและวางจำหน่ายเกมแคชวลควบคู่กับเกมฮาร์ดคอร์ โดยในช่วงคริสต์ทศวรรษ 1990–2000 ได้มีความพยายามอย่างชัดเจนที่จะทำตลาดเกมแคชวลผ่านการเผยแพร่เกมในคอมพิวเตอร์ส่วนบุคคล เว็บเบราว์เซอร์ และสมาร์ตโฟน
ภาพรวม.
เกมแคชวลส่วนใหญ่จะมีลักษณะดังนี้
เกมแคชวลโดยทั่วไปมักมีราคาต่ำกว่าเกมฮาร์ดคอร์ ซึ่งเป็นส่วนหนึ่งของกลยุทธ์เพื่อดึงดูดผู้เล่นให้ได้มากที่สุด เกมเหล่านี้สามารถใช้วิธีสร้างรายได้ได้หลากหลาย ตั้งแต่การจัดจำหน่ายแบบขายปลีก ไปจนถึงระบบเล่นฟรีที่มีการซื้อในเกม หรือการสนับสนุนด้วยโฆษณา
จักรพรรดินีเซี่ยวหยวนเจิน

จักรพรรดินีเซี่ยวหยวนเจิน (ค.ศ. 1580–ค.ศ. 1613) มาจากสกุลกัว เป็นจักรพรรดินีองค์แรกของ จักรพรรดิไท่ชาง เมื่อครั้งที่พระองค์ยังทรงเป็น องค์รัชทายาท พระนางสิ้นพระชนม์ก่อนที่จักรพรรดิจะขึ้นครองบัลลังก์
ยุทธการที่อะบูกีร (ค.ศ. 1801)

ยุทธการที่อะบูกีรในวันที่ 8 มีนาคม ค.ศ. 1801 เป็นการต่อสู้แบบประชิดตัวครั้งที่สองในการรุกรานอียิปต์และซีเรียของฝรั่งเศสที่อะบูกีรริมชายฝั่งเมดิเตอร์เรเนียน ใกล้ดินดอนสามเหลี่ยมปากแม่น้ำไนล์ การขึ้นฝั่งของกองกำลังสำรวจบริติชภายใต้การนำของพลโท เซอร์ ราล์ฟ อาเบอร์ครอมบีย์ มีวัตถุประสงค์เพื่อปราบปรามหรือขับไล่ทหารฝรั่งเศสที่เหลืออยู่ราว 21,000 นายในอียิปต์ กองเรือที่นำโดยบารอน คีธประกอบด้วยเรือรบแนวเส้นประจัญบาน 7 ลำ เรือฟริเกต 5 ลำ และเรือรบขนาดเล็กอีก 12 ลำ กองเรือขนส่งทหารในอ่าวต้องล่าช้าเป็นเวลาหลายวันเนื่องจากลมกระโชกแรงและคลื่นลมแรง ก่อนที่จะสามารถขึ้นฝั่งได้
ผลที่ตามมา.
ในตอนเย็น ราชนาวีได้ยกพลขึ้นบกด้วยกองทัพที่เหลืออีก 17,500 นาย พร้อมด้วยยุทโธปกรณ์อย่างเป็นระเบียบเรียบร้อยและควบคุมสถานการณ์ได้อย่างมั่นคงที่อะบูกีร์ การปะทะกันครั้งนี้เป็นจุดเริ่มต้นของยุทธการที่อะเล็กซานเดรีย ส่งผลให้กำลังพลของกองทัพอังกฤษทั้งสูญเสีย บาดเจ็บ หรือสูญหายไป 730 นาย ฝ่ายฝรั่งเศสถอนทัพออกไป โดยสูญเสียกำลังพลอย่างน้อย 300 นาย และปืนใหญ่ 8 กระบอก ต่อมานโปเลียนได้บรรยายถึงการยกพลขึ้นบกของอังกฤษว่าเป็น "หนึ่งในปฏิบัติการที่ดุเดือดที่สุดเท่าที่จะจินตนาการได้"
ลุ้นรัก 12%

ลุ้นรัก 12%  เป็นละครโทรทัศน์ไทยแนวโรแมนติก BL ที่สร้างจากนวนิยายชื่อเดียวกัน กำกับโดยศิวัจน์ สวัสดิ์มณีกุล เขียนบทโดย Afterday และนำแสดงโดยและกัษมนณัฎฐ์ นามวิโรจน์
เรื่องย่อ.
เค้กกับซีอิ๊วรู้จักกันมาตั้งแต่เกิด ไม่ใช่แค่เพื่อนบ้าน แต่ยังเป็นเพื่อนที่เติบโตมาด้วยกัน ซีอิ๊วเป็นคนเก็บตัวและไม่ค่อยเข้าสังคม ชอบอยู่คนเดียว ในขณะที่เค้กเป็นที่รักของทุกคน แม้ว่าพวกเขาจะมีบุคลิกที่แตกต่างกันอย่างสิ้นเชิง แต่พวกเขาก็ค่อย ๆ ก้าวข้ามขอบเขตของมิตรภาพ